《婢态》
宋代·万俟绍之

才入园中便折花，厨头坐语是生涯。
不时掐数週年限，每事夸称旧主家。
迁怒故将瓯碗掷，俲{左目右宾}刚借粉脂搽。
隔屏窃听宾朋语，汲汲讹传又妄加。

作者简介：万俟绍之（生卒年不详），字子绍，自号郢庄，郢（今湖北江陵西北纪南城）人，寓常熟。万俟离曾孙。力学好修，尝登王万之门，其文闳肆，其诗清严。两举不第，卒。